LidanRubinov/Halacha-QA huggingface dataset:
שאלה: הוצאת זרע לבטלה: לרב יובל השאלה שלי עוסקת בעניין שבצניעות שנורא מעסיק אותי לאחרונה הוצאת זרע לבטלה. השו"ע פוסק שאסור להוציא שכבת זרע לבטלה ועוון זה חמור מכל עבירות שבתורה. רגילים להסביר שאיסור זה מקורו בקבלה שהוצאת זרע שלא לצורך הולדה זה סוג של רציחה בזבוז של פטנציאל חיים. אך לפי זה אינני מבין בדיוק את הגדרת לבטלה. למה ההסבר הרווח הוא שגירוי האיבר באופן עצמאי זה לבטלה, אך קיום יחסי מין שלא לצורך הולדה זה לא לבטלה? הרי בשניהם יש בדיוק אותה בעייתיות של הפסד חיים? האם יש בעיה לגבר נשוי לקיים יחסי מין עם אמצעי מניעה? יתרה מזאת, אינני מבין מדוע זה איסור כ"כ חמור? הרי אם בסופו של דבר אדם מביא ילדים לעולם, אין בהוצאת זרע לבטלה שלו שום איבוד חיים באמת! (בין אם הוא עשה זאת לבד ובין אם עשה זאת עם אשתו). האם להלכה יש בעיה עם זה שאדם גורם לעצמו עונג? (לפי מה שקראתי בספרך בצלמו ההלכה היא בעד הנאות החיים) לאור זאת, הייתי מצפה שהאיסור הזה יהיה לא יותר ממידת חסידות בגלל הסמליות של הפסד החיים שבכך. (וגם כדי ללמד זכות על הנוער שלא מצליח עד החתונה להישמר מהאיסור הזה). מצפה להבהרות.
תשובה: דבריך הם חלק מדיון רחב בהרבה. כל איסור "בל תשחית" מעלה את השאלה הזו - אם אני רוצה לעשות את ההשחתה הזו - הלוא אין היא השחתה אלא מימוש של הרצון שלי, ואם כן מדוע היא מוגדרת כהשחתה? מכאן אנו למדים שעמדת ההלכה היא שאין מדובר בעמדה סובייקטיבית בלבד, אלא במתיחת הגבול בין דבר שאינו "השחתה" או "לבטלה" ובין דבר שהוא אכן כזה. ח קבעו כי תשמיש המיטה, גם אם אינו משמש להריון, הוא הדרך ההכרחית והמהותית לחיים זוגיים, וממילא תוצאות הלוואי של הוצאת שכבת זרע אינה לבטלה, אלא היא חלק מהעניין. וח קבעו כי עינוג עצמי של האיש את עצמו אינה כזו, ועל כן היא מוגדרת לבטלה. כפי שכתבת, ההלכה בכללה אינה מתנגדת לעינוגי בני אדם, והיא אף תומכת בהם. אולי היא שמה לכך גבולות, וזה אחד העינוגים האסורים. לגבי חומרת האיסור: לא באתי בסוד הקבלה, ואיני יודע מפני מה הקבלה מגדירה את האיסור ככל כך חמור. אני יודע רק שזה איסור, וכמו כל איסור - צריך להימנע מלעבור עליו. הדבר אינו קשור בהכרח לשאלת ההסברים הרעיוניים של האיסור, כגון השחתת חיים או לא. אפשר שהוא לא קשור להסברים אלה כלל. נראה לי שלא יהיה נכון לשוב כל הזמן אל הניסיון לבסס את האיסור על הנימוק (היפה לעצמו) של איבוד כוחות החיים.
שאלה: שבת: סליחה על השאלה. האם מותר להשתמש במברשת אסלה בשבת?
תשובה: אין צורך לבקש סליחה. הדבר מותר, כי היא לא סופגת.
שאלה: תועב ה  כל גבה לב: כבוד הרב מה פירוש להיות עניו?, שמעתי הרבה דברים על הדבר הזה וכמה זה כך גם על כמה חשוב להיות שמח בחלקו אבל איך עובדים על זה?
תשובה: איני בטוח שיש בידי להגדיר מידות בכלל. וענווה בפרט. קשה להגדיר מושגים ראשוניים. ענווה היא למעשה.ענווה 1 אפשר לנסות לתאר אותה, אבל התיאור לא יהיה כל כך מדויק. אנסה: ענווה היא תחושת קיום שבה אדם מסתכל על עצמו כחלק ממשהו יותר גדול. לא הוא עומד בפני עצמו, ולא הוא מהווה אמת המידה של הכל. הוא רואה את עצמו כמי שמורכב מכוחות שהוענקו לו   לא הוא יצר הכל. הוא רואה את עצמו כמי שהוא חלק מחברה   לא הוא חזות הכל, והוא גם לא היחיד או החשוב ביותר או המיוחד ביותר בחברה זו. הוא רואה את עצמו כמי שיש לו מה לקבל מאחרים, והרבה   ולא הכל נמצא אצלו. ובדרך זו, הוא מייחס חשיבות מסוימת לעצמו   אולם לא חשיבות עליונה, אלא בלולה וכלולה בכולם. והוא שמח בחלקו. ובחלק אחרים גם כן. ובעין טובה. איך עובדים על זה? ולוואי וידעתי. גם כאן, אני יכול להציע משהו. בזהירות. עובדים על זה בדיוק כפי שכתוב למעלה. לאמור: בשעה שאתה מרגיל את עצמך לראות את עצמך כחלק מתמונה יותר כוללת, כאבר בתוך קבוצה גדולה, כברוא של הקב"ה בתוך הבריאה, וכמי שאינו רואה בו את חזות הכל   אתה הולך בדרך נכונה. האם הצלחתי לקדם במשהו?
שאלה: נשים: היי. אני בחור דתי והכרתי בחורה דתיה גם כן. הכרנו בתחילה במטרה לשמור על קשר ולאחר מכן וזה הכי חשוב שנתחתן(זה המטרה הראשונית) בתחילת הקשר עוד דיברנו רגיל ללא חיבה נוספת וככל שהגיע הזמן התקרבנו יותר אחד לשניה וכמובן שלא שמרנו נגיעה דבר שמאוד מקשה עלינו רגשית שאנחנו דתיים ואנחנו לא שומרים על דבר כזה חשוב שברור לנו כמה זה חשוב רק שלא מצליחים לעמוד בזה וכל הזמן אנחנו נופלים. בזמן האחרון זה נהיה ממש יותר רציני שזה אומר יחסי מין כמעט מלאים וזה קשה לנו מאוד התחושה הזאת אבל אנחנו לא יכולים להתגבר מה עושים? זה מאוד ברור לנו האיסור וחומרתו (ואנחנו לא יכולים לא לצאת הרבה וגם שאנחנו יוצאים פחות אז כן עושים את זה) מה עושים???
תשובה: האם אתה יכול להתחיל בשמחה? לאמור: להיות שמח על כך שמצאת מישהי שמתאימה לך, מישהי שאתם משתוקקים האחד לשני, מישהי שאתם רואים את עצמכם כזוג? המצב בו אתם נמצאים הוא בראש ובראשונה משמח. מתוך השמחה   לקבל החלטות. להחליט כי הקדושה והטהרה שאתם רוצים לחיות בה לאורך חייכם מחייבת גם מאמץ. להחליט כי מצוות ד  ותורתו הם יסוד החיים שלכם. להחליט כי אינכם רוצים להשחית את מה שמתרקם ביניכם, כדי שיהיה מבנה שלם ביניכם בעתיד. ולממש את ההחלטות. להקפיד שלא להיות במקום בו אתם יכולים ליפול. להקפיד על ההלכות. להקפיד על החלומות שלכם. זה לא קל. אבל זה מופלא. וחיוני. ונכון. האם אתם יכולים ללכת בדרך זו?
שאלה: כללי: בניתוחי ראש פתוח כשהרופא מצמיד אלקטרודות למוח יש תנועות לא רצוניות של הידיים, האם זה מנוגד לתפישת היהדות שלפיה האדם אחראי על מעשיו?
תשובה: לך הקב"ה ברא את גוף האדם כך שרוב השרירים בו אינם רצוניים (לב ריאות וכד ) ומיעוט קטן הם פועלים ברצון האדם. האדם אחראי למעשיו רק במה שהוא עושה בשרירים הרצוניים. דוד לוי
שאלה: טעימת פירות אחרי שנתיים: יש לי גפנים ששתלתי בתוך עציצים לפני שנתיים. השאלה היא האם מותר לי לאכול את הפירות למרות שטרם עברו שלוש שנים מאחר והם לא שתולים בקרקע? אם התשובה שלילית, אשמח לדעת האם לפחות ניתן לטעום מהפרי רק על מנת לדעת האם הזן ששתלתי הוא אכותי על מנת לדעת האם כדאי להעביר אותו לקרקע או לא
תשובה: בשאלתך לא פירטת היכן נמצאים העציצים, ואיזה עציצים הם. בהנחה שהעציצים נמצאים תחת כיפת השמים (ללא תקרה מעל)   דין הגפנים לעניין ערלה הוא כאילו ניטעו בארץ  אם העציצים נקובים   אין ספק בכך, ואף אם העציצים אינם נקובים   פסק הרמב"ם   "הנוטע בעציץ שאינו נקוב חייב בערלה, אף על פי שאינו כארץ לזרעים הרי הוא כארץ לאילנות." (הלכות מעשר שני ונטע רבעי פרק י הלכה ח) וכן נפסק בשולחן ערוך:".והנוטע בבית ועל גג שמילאו עפר ונטע בו, והנוטע בספינה, או בעציץ אף על פי שאינו נקוב, חייב." (יורה דעה הלכות ערלה סימן רצד, סעיף כו) וכך הורה בפשטות גם הרב עובדיה יוסף: "הנוטע אילן של פירות בתוך עציץ, אפילו אם הוא עציץ שאינו נקוב, הפירות חייבים בערלה. ויש מחלקים בעציץ שאינו נקוב בין עציץ של חרס ועציץ של עץ, ולדינא יש דין ערלה בין בעציץ של חרס ובין בעציץ של עץ (ילקו  י ערלה פרק ז  ס  א) אם העציץ אינו נקוב, וגם נמצא תחת תקרה, יש מקילים שאין בו דין ערלה. לסיכום. אסור לאכול מהענבים מהגפנים שבתוך העציצים, אם עדיין לא עברו עליהם שנות ערלה, וגם אסור לטעום מהם, שכן, פירות ערלה אסורים בהנאה. צריך לחפש דרך אחרת כדי לברר אם כדאי להעבירם לקרקע.
שאלה: תרומת ביצית: אני רווקה בת 40, ומבקשת לדעת מה ההתייחסות של הדת בדבר ילד שנולד מתרומת ביצית מתורמת לא יהודיה ותרומת זרע מתורם אנונימי יהודי. איריס
תשובה: קשה מאוד לכתוב תשובה בשם ה"יהדות". הסיבה לכך היא שיש בנו ב"ה תרבות של מחלוקת, ובתרבות זו לעתים חולקים על כל אחד מהמרכיבים של שאלתך. רוב גדול של הרבנים כלל אינו מתלהב מלידה של בחורה רווקה, מחוץ לחיי נישואין. כמעט כל הרבנים מתנגדים ללידה לכתחילה מתורם זרע יהודי אנונימי. יש מחלוקת בין הרבנים האם הילד ייחשב יהודי על פי ההלכה בשל העובדה שהנושאת היא יהודייה, או שלא ייחשב כיהודי בשל העובדה שהוא בא ממקור לא יהודי. ואם כן, כיצד ניתן לענות על שאלתך? אשמח להמשיך בדיון.
שאלה: הוספת שם: קוראים לי שני וכבר מזה תקופה אני מרגישה גם מבחינה רוחנית וגם מבחינה מקצועית מאוד תקועה בחיים וחושבת כבר זמן רב על הוספת שם חשבתי על השם אנאל האם השם הזה טוב? האם תוכל להמליץ על שם אחר?
תשובה: לצערי את פונה כנראה לאדם הלא נכון. אני מכיר היטב את התחושה של תקיעות - מקצועי ואישית. לפעמים רוחנית. אבל איני מאמין, אפילו במעט, ששינוי שם קשור לזה. מה שקשור לזה הוא גאולה עצמית ויציאה מהבור, ולא ניסיונות לעשות זאת על ידי שינוי שמות. על כן, קשה למלא את מבוקשתך. סליחה וברכת הצלחת גאולה אמיתית
שאלה: קשר בלי רגש: הרב, אני בן 26 ואני בחור דתי נמצא כרגע במצב קשה, לא מזמן נפרדתי מהבחורה שהייתי בקשר איתה ממש טוב במשך חודשיים. התחלנו את הקשר לפני חודשיים, זה לא דרך שידוך אלא נפגשנו במקום עבודה. היא תמיד הייתה מעוניינת בי, מתקשרת ושואלת את שלומי וככה התפתח הקשר בינינו. אני בהתחלה פחדתי להתחיל סתם קשר אבל ראיתי שהבחורה רצינית וממש טובה ונתתי לזה הזדמנות להתחיל את הקשר. יצאנו ועשינו הרבה דברים כיפים ביחד והקשר היה כל כך טוב, ראיתי ששינינו נהנים ביחד והשיחות זורמות לנו, לא עבר הרבה זמן, תוך חודש הבנתי כמה הבחורה טובה וזו שאני מחפש שתהיה אשתי לעתיד נקשרתי אליה כל כך מהר. היא אומרת שהקשר טוב לה, זה מה שהיא רוצה בעתיד, אבל הייתה לה בעיה אחת שהיא לא מצליחה לאהוב אותי, לא מתרגשת ממני, הפנימיות שלה לא רגועה לא שמחה בהחלטתה זה הציק לה מאוד. היא אומרת, אהבה זה הדבר שיש לה בלב ובטוחה בו ועם זה היא הולכת להתקדם לשלב הבא וקשה לה להאמין שאהבה יכולה להתפתח עם הזמן יותר מאוחר. בגלל זה היא ניתקה איתי קשר שהיה לי טוב. השאלה שלי, האם כשאני אוהב את הבחורה צריך להתקדם לשלב חתונה או שאהבה מתפתחת יותר מאוחר? אני חושב עליה כל הזמן, האם נכון לעשות להתחיל קשר חדש עכשיו עם בחורה אחרת כדי שאשכח אותה כל כך מהר ואצא מהמחשבות עליה?
תשובה: לא רק אני. גם שלמה המלך, החכם מכל אדם, לא ידע את סוד האהבה במדויק. הוא לא ידע להגיע האם הדברים מתפתחים כך או כך, ואמר שאחד הסודות הגדולים של הקיום הוא "דרך גבר בעלמה". על כן, אי אפשר לדעת. אולם נראה שלא זו השאלה העומדת בפניך. מדבריך עולה שהיא החליטה שהיא לא רוצה ללכת בדרך של התפתחות האהבה בהמשך. אתה (אולי) מנסה לשכנע אותה, אולם זה לא הכיוון שהיא בוחרת בו. על כן, אולי יהיה יותר נכון מצדך להתייחס לקשר איתה כאל שיעור טוב שקבלת בבית הספר של החיים, ולהבין שלפחות כפי שהדברים נראים כעת   זה לא נראה מתפתח לקשר עמוק ביניכם, ועל כן יהיה נכון מבחינתך לקחת את מה שלמדת, ולהמשיך לתור אחרי זאת שתרצה אותך ואתה בה. האם זה לא יותר נכון ללכת בדרך זו?
שאלה: סחיטת לימון בשבת: לרב, האם מותר בשבת לעטוף לימון בבד רשת (כמו שמגישים פעמים רבות באולמי שמחות יחד עם הדג) ולסחוט אותו ישירות על האוכל כך שהרשת בעצם עוצרת את הגרעינים ונותנת רק למיץ לעבור אל האוכל? ובע"ה שנתבשר בבשורות טובות.
תשובה: וברכת ד  נראה שלדעת הגרש"ז אויערבאך זצ"ל הדבר אפשרי (עיין שש"כ פ"ג ס"ק קכה שזה נחשב להיות בורר ביד שמותר לברור אוכל מתוך פסולת לאכילה מיידית ביד). אמנם יש חולקים ולכן לכתחילה כדאי להמנע אבל בודאי שאין לאסור. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אבקת חלבון שספק עבר עליה הפסח: כבוד הרב אני נוהג לשתות אחרי אימונים אבקת חלבון לאור הערך הגבו שיש לכך בהתאוששות ובנית השריר. אני משתמש באבקת החלבון הכשרה הבאה: www.biogaya.co.il אבקת-חלבון-פאוורטק-2-27-ק-ג-Powertech-Pro-Whey.html קניתי לפני פסח קופסה אשר היה מסומן עליה שהיא כשרה לפסח (לאוכלי קטניות בלבד). ולפני כשבוע קניתי קופסה חדשה ללא סימון של כשר לפסח. החשד שלי הינו שהקופסה החדשה יוצרה לפני פסח (הסקתי זאת כיוון שתאריך התפוגה שלה הינו כ-3 חודשים לפני הקופסה שהייתה כשרה לפסח). רוב הסיכויים שהמקום אשר קניתי ממנו את הקופסה לא ביצע מכירת חמץ (אך אין לי דרך לדעת בוודאות). האם מותר לשתות את האבקה או שדינה חמץ שעבר ליו הפסח? המרכיבים לפי הקופסה הינם: חלבון מי גבינה, חלבון סויה איזולט, סיבים תזונתיים, חומרי טעם וריח, מלח, ממתיק סוכרלוז, מונע התגיישות (E551). מידע על אלרגנים: מכיל חלב וסויה. עשוי להכיל: שאריות ביצים, גלוטן. מראש.
תשובה: לא נראה שיש בו חמץ ואפילו אם יש בו הוא כמות מזערית ומותר. כדי לקבל תשובה יותר ברורה ניתן לפנות בשאלתך לגוף הכשרות המצוין על גבי הקופסה.
שאלה: שילוח הקן: במרפסת ביתי זיהיתי קן יונים בו בקעו 2 ביצים וכעת בקן 2 הגוזלים. אני מעוניין לקיים מצוות שילוח הקן אך להבנתי מההלכות שקראתי יש שתי בעיות: 1. הקן נמצא ברשותי ולא ברשות הרבים. 2. אני לא מעוניין בגוזלים רק בקיום המצווה. מה עליי לעשות? האם ניתן לקיים את המצווה בכל זאת?
תשובה: קשה לי לענות על שאלה זו. מה שאני כותב מכאן והלאה נתון במחלוקת גדולה (לדוגמה בין חב"ד וסאטמר) ואני כותב רק את אחת השיטות האפשריות: נראה לי עקום לשלח את הקן כדי לקיים את המצווה. נקודת המוצא צריכה להיות שרק אם ממש משתמשים בביצים או באפרוחים - אז הדרך לעשות זאת היא שילוח הקן. אולם אם מישהו כלל לא רוצה אותם - זה דומה בעיניי לשוחט כדי לקיים מצוות שחיטה (לשיטות שיש מצווה לשחוט) או מגרש אישה כדי לזכות במצווה.
שאלה: תאריך אזכרה לנפטר המלאות שנה:, אבקש לברר את מנהגי האבלות אצל אשכנזים במלאות שנה לנפטר. אבי נפטר ב- ל בסיוון תשעג ונקבר ב- א בתמוז. השאלה : מתי על המשפחה לעלות לקבר בתום השנה? אנא התייחסו בתשובתכם לעובדה שמדובר בשנה מעוברת, כמו כן לעובדה ש- א בתמוז הינו ראש חודש. שאלה נוספת - האם ניתן להקדים את יום האזכרה ביום אחד או לדחותו ביום אחד. מראש שי
תשובה: בשל העובדה שמדובר בנושאים הקשורים במנהג - סביר להניח שתמצא את כל אחת מהתשובות האפשריות נהוגות במקום מסוים. המקובל ביותר הוא ללכת לאור יום הקבורה בכל הנושאים של השנה הראשונה. אם הקדמה או איחור ביום גורמת לעליה לקבר להיות מכבדת יותר את הנפטר - מותר. ונחמה
שאלה: ממתי תוניסאים מתחילים להניח תפילין?: קוראים לי יאיר ועוד מעט יהיה לי בר מצווה. אני תוניסאי מעדות המזרח ורציתי לשאול כמה זמן לפני הבר מצווה (אם בכלל) אני צריך להתחיל להניח תפילין? יאיר חג ג.
תשובה: לא ידוע לי על מנהג מיוחד ליהודי טוניסיה. בעיקרון אם הילד אחראי יכול כבר מגיל 12. מקובל להניח בין חודש לשבועיים לפני הבר מצוה.
שאלה: חמץ לאחר הפסח: השארתי בחדרי בישיבה חבילת סוכריות ויצאתי לחופשת הפסח. כשחזרתי ראיתי את הסוכריות ואינני יודע אם מכירת החמץ וביטולו שעשיתי בביתי תופסת על החמץ שנשאר בישיבה.
תשובה: קשה לי להאמין שיש מרכיב חמץ בסוכריות. תסתכל במרכיבים ואין אין מרכיב חמץ את יכול לאכול את הסוכריות.
שאלה: טהרת המשפחה: אני נשואה כבר 15 שנה ברוך השם שומרת טהרת המשפחה. בשבת בצהריים (סוף המחזור) היו לי כתמים חומים ולאחר מכן הכל היה נקי אבל לקראת ערב שכחתי לעשות הפסק ועשיתי אותו רק לאחר השקיעה. רציתי לדעת האם אני עדיין יכולה להחשיב את היום הזה ולטבול במוצ"ש הבא ולא ביום ראשון. מה גם שאם לא אטבול במוצ"ש הבא תדחה הטבילה מפאת אירועים שדורשים את השתתפותי לפחות בשלושה ימים. אודה מאוד לתשובתך שרית
תשובה: זוהי שאלה מורכבת ניתן לפנות לרב חיים בורגנסקי באופן אישי rav.hoshaya gmail.com שבת
שאלה: זוגיות: אני בת 21 וחזרתי בתשובה לפני שנה וחצי ב"ה. היה לי חבר בצבא במשך שנה והוא גרם להליך התשובה. נפרדנו לאחר שנה, הוא נכנס לישיבה ואני התחזקתי. כעת אני יוצאת עם בחור מזה שלושה חודשים. יש לציוון שאני סטדנטית ולומדת עם בנים פעמים רבות. בנוסף יש לי ידידים, קשה לי לנתק קשר איתם אבל אני שמרת נגיעה. לחבר הנוכחי שלי זה מפריע שיש לי ידידם, אך מה שיותר מפריע לו זה שיש לי זכרנות מהאקס ובשבילו דבר זה מהותי להמשך הקשר. קשה לי להפרד מהמתנות ומהכתבים, כי האס היה חשוב בשבילי וזה זכרונות של תקופה ארוכה. אני אוהבת את החבר הנוכחי וכן יצא לנו לדבר על המשך החיים אבל אני מריגשה שהוא כופה עליי לעשות דברים שאני לא רוצה, אני רואה את ביתי באורה של תורה וכן אתרחק מידידים אחרי חתונה בע"ה, אך מה עליי לעשות עם תהמונות והמכתבים?
תשובה: אחרי החתונה אני חושב שבן זוגך צודק, עלייך להיפרד מהם.
שאלה: אזכרה: אבי נפטר בי"ט בתמוז תשע"ג (27.06.13), ערכנו אזכרה במלוא 11 חודשים בתאריך י"ח באייר ואנו איננו בטוחים מתי לערוך את האזכרה במלוא שנה לפטירתו. מכיוון שזוהי שנה מעוברת התאריך בו הוא נפטר יוצא כשבפועל עוברים 13 חודשים. האם יש לערוך אזכרה בתאריך בו הוא נפטר או במלוא 12 חודשים למרות שזה לא יהיה בתאריך הנכון. יש לציין כי אנחנו בני העדה המרוקאית (במידה וזה משנה).
תשובה: בספר נתיבות המערב מבואר (עמוד שכ"ז אות קל"ד) שגם בשנה מעוברת נהגו לעשות האזכרה בת י"ב חודש, ויש שהוסיפו גם בי"ג חודש. כלומר אם לא עשיתם בי"ח סיוון אז תעשו בי"ט תמוז.
שאלה: ישעיהו נ"ג פרוש על המשיח: מי שמעיין בגמרא סנהדרין צח עמוד ב מגלה כי דעת ח היתה כי הפרק כן מדבר על המשיח אם כך התוכל לפרש לי מה כוונת הפסוקים "כשה לטבח יובל וכרחל לפני גזזיה נאלמה ולא יפתח פיו" גם " ויתן את רשעים קברו ואת עשיר במתיו על לא חמס עשה ולא מרמה בפיו"? האם הכוונה שהמשיח ימות ויובל לטבח? כיצד זה יתכן והרי הוא צריך לשלוט? אני יודע שיש פרוש לקטע זה על פי הרמב"ן הקדוש. התוכל לומר לי מה כתב שם? ב
תשובה: אין לאף אחד מושג מה יהיה בדיוק עם המשיח. ישנם מקורות רבים בתנ"ך, שנדרשו בדרכים רבות על ידי ח ועל ידי החכמים, וממילא לא ניתן לדעת כיצד הדברים יהיו - עד שיבואו. הניסיון לטעון כאילו יש היודע על מי מדובר, ולקשור את זה באירועים היסטוריים - מפוקפק דיו כדי להתעלם ממנו.
שאלה: קשר מורכב: זה קצת מורכב וארוך. אני בת שירות שנה שניה באותו המקום. משנה שעברה כבר יש לי קשר עם אחד החבר ה ביישוב בו אני משרתת. הוא קטן ממני בשנתיים והקשר הוא קשר של אח ואחות כזה. מתחילתו של הקשר הוא היה בעל גבולות ברורים. לא היינו נסחפים יותר מדי. אני בחורה דתיה ומאמינה ומאוד משתדלת להתחזק בעבודת ה. בתחילת השנה הנוכחית נכנסתי לתפקיד של הדרכת הנוער והוא אחד החניכים שלי. בתחילת השנה גיליתי שהוא מרגיש אליי רגשות ושנינו התרחקנו זה מזו. לאחר כמה חודשים הקשר התחדש וחזרנו לדבר על נושאים אישיים בשעות לא שעות. בשיחה האחרונה הוא אמר לי מה הוא מרגיש כלפיי וביקש תשובה, עשיתי דבר שהיה לי קשה ואמרתי לו שאני לא מרגישה דבר, דבר שלא נכון. אני מאוד אוהבת אותו והוא חשוב לי מאוד. אבל אני די בטוחה שזה רגשי בלבד. החלטתי ללכת לפי השכל בשביל שנינו. יום לאחר מכן הוא דיבר איתי והתחנן שלא אעזוב אותו, שהוא זקוק לי ושאני משפיעה עליו לטובה וגורמת לו להתקדם בעבודת ה ולהמנע מחטאים.כך הוא אמר כרגע אני בלבטים מאוד קשים עם עצמי. מה לעשות. האם להתנתק ממנו או להמשיך בקשר קריר ובעל גבולות ברורים? האם אפשרי שנמשיך להיות בקשר גם אחרי שאעזוב? ומה לעשות עם כל המחשבות והרגשות שמטרידים אותי? יש לי דמיונות ומחשבות שלא נותנים לי מנוחה. אשמח לתשובה בקרוב. סליחה על האורך והניסוח :) ו
תשובה: אלה החיים. קשה לי כמובן לענות לך תשובה של ממש, שהלוא איני מכיר אותך ואיני מכיר אותו, וגם את המקרה אני מכיר רק דרך הדברים שאת עצמך כתבת. ואם כן, מה מועילים דבריי? ועל כן, אומר כמה דברים פשוטים. צריך להיזהר. צריך להיזהר לא רק בשל החובה להימנע מאפשרות של נפילה בחטא, כי אם גם בשל העובדה שיכול להיות שמתפתח כאן קשר של תלות שיחייב אותך ויקשור אותך במקומות שאת לא רוצה להיות בהם. אפשר שבכלל אין מדובר באהבה, אלא במשהו אחר לחלוטין. וצריך להיזהר בגלל שאין את יודעת לאן את הולכת, כיצד את תיראי בהמשך החיים וכדו. מה עושים? אש נמוכה. מונעים תלות  מונעים מצב בו את נסחטת רגשית כי את מצילה מחטאים  שומרים על אש נמוכה, ואז רואים לאן זה מתפתח. האם הדברים עזרו לך? האם את יכולה ללכת בדרך זו?
שאלה: הכשרים: האם אתם ממליצים על הכשרי חוג חתם סופר
תשובה: תשובה לשאלתך ניתן למצוא בקישור:
שאלה: בית כנסת: רציתי לשאול האם חובה ללכת להתפלל בבית כנסת? או שבן אדם יהודי יכול להתפלל לבד בביתו גם אם לא נוח לו להיות סביב כל האנשים או מכל סיבה אחרת?.
תשובה: לתפילה בבית כנסת יש שתי מעלות גדולות: א. זו תפילה במקום בו הציבור מתפלל, ולעולם תפילת ציבור חשובה יותר מתפילת יחיד. ב. זו תפילה במקום שנועד לתפילה, וח לימדו אותנו שהתפילה נשמעת בבית הכנסת. לכן, יש עדיפות עליונה להתפלל בבית הכנסת. האם קבלת תשובה לשאלתך?
שאלה: שתיל של עגבניות שרי: קניתי השבוע בקניון מעיין עציץ שיש בו עגבניות שרי. מדובר בעציץ עם אדמה, וצמח של עגבניות שרי עם ירק בכל מיני שלבי הגדילה (בין בשלות למאכל לבין ירוקות חדשות) המוכר לא ידע לומר לי מאיפה הם הגיעו, רק ידע לומר שהם מהדרום. הוא גם לא ידע לומר כיצד גידלו את העציצים אם קטפו שורשים מהאדמה או שגידלו את זה לצורך זה. ברצוני לשאול מה בדבר הפרשת תו"מ בעיניין אכילת העגבניות בגדלות בשתיל. מראש עזריה
תשובה: במקרה זה יש שלוש אפשרויות: 1. אם הכל היה בתוך מבנה ומנותק מהקרקע- לא מפרישים. 2. אם היה או מתחת לכיפת השמים או בתוך מבנה אבל מחובר לאדמה (אפילו בעציץ נקוב) - מפרישים בלי ברכה 3. אם גם היה תחת כיפת השמים וגם מחובר לאדמה (אפילו בעציץ נקוב) - מפרישים עם ברכה ובכל מצב של ספק במציאות (כמו שנראה לפי מה שאתה מספר) - יש להפריש בלי ברכה. ואין צורך לתת מעשר ראשון ללוי או מעשר עני לעני.
שאלה: ניפוי קמח: לאחרונה יצא קמח חדש של חברת אסם קמח כולל שמרים שמגיע בשקית על גבי השקית כתוב שאין צורך בניפוי השאלה האם זה באמת כך ולא צריך לנפות ואם כן מה ההבדל בין זה לקמח רגיל ב
תשובה: לא צריך לנפות בגלל תהליך היצור שלו וגם בגלל תוספות החומרים שיש בו.
שאלה: הגומל: יש לי תאומים בני ארבע. אתמול בלילה בני חלם חלום שלדבריו אני הולכת עם אחותו התאומה ומשאירה אותו לבד עם כלבים הוא אגב מפחד מכלבים.כמובן שאמרתי לו שלא אעשה זאת.היום קרה אסון בגן נפלה גדר על שני ילדים אחד פתח את הראש ועם תפרים אחת נפגעה קל יותר ועוד ילדה קל יותר.מה שמפחיד אותי הוא שהבן שנפצע בראשו חבר טוב של ילדיי והבת חברה מאד טובה של בתי.הם בגן חינוך מיוחד שפתי בשל בעיות בשפה.הקב ה שמר עליהם כי הילדים האלה תמיד בקרבת ילדיי.והיום לא היו לידם.הטם יש קשר בין חלום הכלבים למה שקרה? האם לומר הגומל על ילדיי?ברוך השם חוץ מקצת בהלה בעיקר לי לא קרה לילדיי כלום
תשובה: וברכת ד  אין דינים לילדים קטנים, ולכן אין מברכים הגומל ל"חייבים טובות" אין חובה אצל קטנים. על כן אין לברך אבל אפשר לספר את הנס של הקב"ה ולהרבות בסיפור ישועות הקב"ה. לדעתי ממילא אין שייכות לספור החלום שהוא כחלום יעוף. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: צומות: אם חולה סוכרת מסוג 2 - הכוונה לוקח תרופה ועם דיאטה מיוחדת, לא לוקח אינסולין. האם חייב בצום תשעה באב? ובצומות בכלל?
תשובה: ומה אומרים הרופאים?
שאלה: התרת נדרים: שאלה לגבי נדרים - אני חושש שנדרתי נדר בלא ידיעתי. הנוסח היה במידה ויהיה - אני אשתדל לעשות - האם צריך התרת נדרים?
תשובה: וברכת ד  יש להשתדל לשמור את מוצא פה הארם. פדויי ד  ישובון שבת יהודה הלוי עמיחי מכון התורה והארץ כפר דרום אשקלון
שאלה: האם בספר תחינות יש את כל התחינות: שמי שרונה אני רציתי לדעת עים בספר תחינות אני ימצא את כל התפילות כולל תפילה לשמירת הריון, כניסה להריון, תפילה לפרנסה, לבריאות, תפילה על הבעל, תפילה נגד עין הרע ועוד עים יש אז אני יקנה את הספר אני מאד יודה לך עים תעזור לי
תשובה: סביר להניח שלא. מחבר ספר התחינות אינו יכול לדעת מראש את כל האירועים שיהיו לך בחיים (למשל: תחינה לעבור טסט  למצוא מקום עבודה טוב וכדו ), ולכן אין ביכולתו לחבר תחינות לכל דבר. אולם למה שלא תחברי את התחינות שלך בעצמך? במילים שלך? בעמידה שלך מול הקב"ה? האם זו לא דרך להתחנן בצורה מכוונת יותר ומדויקת יותר? ולוואי ותתקבלנה תחינותנו ברצון לפני אדון כל
שאלה: אזכרה לנפטר: יום האחד עשר חודש לפטירתו של חברי.,חל בי"ט בתשרי, כלומר בחוה"מ סוכות. האם מותר לעלות לקבר בחוה"מ או שיש להקדים? בכבוד רב ו מראש,
תשובה: אתכם בכאבכם. לא עולים לבית הקברות בחול המועד. אפשר לעלות אחרי המועד או לפני המועד.
שאלה: האם להמשיך?: :) אז ככה אני בת 24 ונמצאת בזוגיות שנה פלוס. לבן- זוג שלי באמת יש כמעט את כל המידות שחפשתי, לא מדבר לשון הרע, נתינה, רגיש אליי וכו אך בהתחלה הוא היה עובד עליי על כל מיני דברים, ואף שיקר לי על שני דברים. ומבחינתו זה נבע מהרצון להרשים אך אני רואה את זה כחוסר כנות לא משנה מה. עד היום קשה לי לחלוטין לסמוך עליו ונמצאת בדילמה קשה האם להמשיך או לא. אני מאוד אוהבת אותו אבל מפחדת להיפגע, והרבה דברים אני לא בטוחה שאם נכונים, בגלל הפחד והחשש. אשמח מאוד להכוונה. אני נמצאת בתסכל רב.
תשובה: וברכת ד  תבדקי היטב את הנקודה שהעלת על ידי חברים שלו, האם גם הם הרגישו בכך, או שמא זה לא מאפיין שלו. פדויי ד  ישובון שבת יהודה הלוי עמיחי מכון התורה והארץ כפר דרום אשקלון
שאלה: כשרות: הנחנו על רשת ששייכת לתנור הבשרי, תבנית חלבית רותחת (ירדה מהפלטה לרשת). יש דרך להכשיר את הרשת. (יש לציין שאנחנו לא שנים אוכל שירות על הרשת אך היא מאוד מלוכלכת ואי אפשר לנקות אותה)
תשובה: וברכת ד  אם הרשת יבשה והלכלוך ממש שרוף, וכמו כן מהתבנית החלבית לא גלש לרשת דבר, א"כ אין כאן איסור. והכל כשר.. פדויי ד  ישובון שבת יהודה הלוי עמיחי מכון התורה והארץ כפר דרום אשקלון
שאלה: נישואים אזרחיים: כבוד הרב, עליתי לא מזמן לארץ בערך לפניי מספר שנים ועל פי חוק השבות יש בידי אזרחות של מדינת ישראל (אבי יהודי) ואני לא מתאימה לנישואים בארץ ישראל, על פי חוקי הרבנות, אני הייתי רוצה לשאול, מה היא עמדתך לגביי נישואים אזרחיים במדינת ישראל?
תשובה: וברוכה הבאה, לגבי נישואין אזרחיים במקרה שלך יש להבחין בין שני מצבים: אם את מתכוונת להתחתן עם מי שהוא לא יהודי - איני רואה כל בעיה להינשא בנישואין אזרחיים. זו בניית זוגיות על ידי המדינה, ואין שום מניעה בדבר, גם לא מניעה חוקית. אולם, אם את מתכוונת להינשא לבחור יהודי - אלו נישואי התבוללות מצדו, שכן הילדים שלכם לא יהיו יהודיים, והוא למעשה מוציא את עצמו ואת צאצאיו מכלל ישראל. הדבר הנכון יותר הוא שאת תרצי באמת להצטרף לעם המיוחד שלנו, ולהיות חלק מאתנו על ידי גיור כהלכה, ואז תהיה זו חתונה שלמה.
שאלה: דובדבנים: האם יש בעיית ערלה בדובדבנים? אינם ברשימתכם
תשובה: עיין היטב שוב ב: אין בעיה של ערלה בכל מה שלא מופיע ברשימה
שאלה: כללי:. ברצוני לשאול שאלה. מה טעם החיים אם גם ככה כולם מתים העולם מרגיש לי ריקני. יש לי כול הזמן מחשבות של מה יהיה ואם אני יספיק ואם אני יחיה בכלל ומאיפה אני יודעת מה כתוב לי ומה ה גזר עליי ויכול להיות שעוד שניה הכול יגמר ומה אני ירגיש כשהכול יגמר וזה מתסכל אותי רציתי קצת תשובות ועידוד ב מראש
תשובה: את שואלת שאלות טובות מאוד. האם את יכולה לשתף אותנו בתשובות שאת נותנת לעצמך?
שאלה: פירות-עורלה ותרו  מ: אישתי קונה פירות בשוק פ"ת. היא שאלה כמה וכמה בעלי דוכנים וכולם אמרו לה שהפירת נקנים בתנובה ולכן אין בעיה של עורלה תרו"מ. השאלה האם ניתן לסמוך על תשובת בעלי הדוכנים ואיך אפשרלבדוק שזה אכן נקנה בתנובה. בעבר נאמר לי כי השוק הסיטונאי בפ"ת נסגר ועבר לרמלה ושם הכל תנובה. לתשובתך
תשובה: תשובה לשאלתך ניתן למצוא בקישור המצורף:
שאלה: האם מותר לצפות בסיאנס ביוטיוב?: כבוד הרב הבנתי כי חל איסור בתורה על ביצוע סיאנס, אך האם מותר לצפות בסיאנס באינטרנט או בתוכנית טלוויזיה? האם מותר לקרוא כתבות המתארות ביצוע סיאנס? אשמח לתשובה, מראש.
תשובה: איני חושב שהדבר אסור, אבל למה לצפות בדברי הבל?
שאלה: בירור על כשרות מסעדה: אשתי עובדת בנש"מ (נציבות שירות המדינה) יש להם אירוע במסעדת בארכה. אינני מכיר את המסעדה. התוכלו לברר לי מה רמת הכשרות שלה בבקשה? להלן הקישור למסעדה:
תשובה: המסעדה בכשרות רגילה של הר  ירושלים
שאלה: דין: להלן שאלתי: האם ייתכן שאדם שעשה מעשים נוראיים מאוד אפילו ניקח לדוגמא את גדול הנאצים יימחה כלא היה מהעולם הזה וגם מהעולם הבא כלא היה וכאילו לא נברא?
תשובה: לך העולם הבא הוא בעיקר לישראל ולחסידי אומות העולם כפי שנאמר כל ישראל יש להם חלק לעולם הבא. גם בישראל יש יוצאים מן הכלל כמו מחטיאי הרבים ( שגורמים לציבור לחטוא) כפי שנאמר במשנה במסכת סנהדרין ונפסק ברמבם להלכה. דוד לוי